
        HEREND VÁROS ÖNKORMÁNYZAT

                          JEGYZŐJE
                  8440 Herend, Kossuth u.97.
           Tel: (88) 513-703   Fax: (88) 513-705

Ügyszám: H/96-23/2019.
Tárgy: Beszámoló a Herendi Polgármesteri Hivatal 2018. évi tevékenységéről 
ELŐTERJESZTÉS
Herend Város Önkormányzat Képviselő-testületének 2019. december 3.-i ülésére
Tisztelt Képviselő-testület!
Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 84. § (1) bekezdése szerint a helyi önkormányzat képviselő-testülete az önkormányzat működésével, valamint a polgármester vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatok ellátására polgármesteri hivatalt vagy közös önkormányzati hivatalt hoz létre. A hivatal közreműködik az önkormányzatok egymás közötti, valamint az állami szervekkel történő együttműködésének  összehangolásában.
A Mötv. 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. 
A törvényi kötelezettségemnek eleget téve a beszámolót elkészítettem. 

A jegyzőnek az önkormányzati működés keretében gondoskodnia kell a testületi és bizottsági döntések szakszerű előkészítéséről és végrehajtásáról, a testületek üléseinek szervezéséről, a döntések és az önkormányzati működés törvényességének biztosításáról. 
A Herendi Polgármesteri Hivatal a feladatait a reá irányadó jogszabályok és a Képviselő-testület által jóváhagyott Szervezeti és Működési Szabályzat alapján látja el. 
A beszámolóban igyekeztem átfogó képet nyújtani a hivatal mindennapi munkavégzéséről. 

A Hivatal személyi állománya
A Képviselő-testület a Polgármesteri Hivatal létszámát évenként az Önkormányzat költségvetési rendeletében határozza meg. Ennek alapján 2018-ban az engedélyezett létszám előirányzat 14 fő volt, amely az következőképpen oszlik meg:  12 fő köztisztviselői;  1 fő ügykezelő és 1 fő Munka törvénykönyve hatálya alá tartozó fizikai alkalmazott (takarító- kézbesítő).
A Hivatalban foglalkoztatott köztisztviselők rendelkeznek a vonatkozó jogszabályokban előírt iskolai végzettséggel, illetőleg közigazgatási és ügykezelői alapvizsgával, közigazgatási szakvizsgával; 5 fő köztisztviselő (jegyző, gazdasági vezető, ügyintézők) rendelkezik felsőfokú, 7 fő köztisztviselő (ügyintézők, ügykezelő) pedig középfokú iskolai végzettséggel. Tárgyév (2018.) december 31-én 1 fő átmenetileg betöltetlen köztisztviselői álláshely volt.
Tárgyi feltételek
A Hivatalban a munkavégzés tárgyi feltételei biztosítottak. A Hivatal informatikai ellátottsága megfelelő, minden munkatárs rendelkezik a munkája végzéséhez szükséges informatikai eszközökkel. A Hivatal jelenlegi szoftver és hardver állományát, illetve a pénzügyi lehetőségeket figyelembe véve az eszközök folyamatos cseréje indokolt. 

A Hivatal 2018. évi szakmai munkájáról a Hivatal feladatkörébe tartozó ügyfajták szerinti tagolásban az alábbi tájékoztatást adom:

a) Testületi, bizottsági munkához, a tisztségviselők munkájához kapcsolódó igazgatási, szervezési, információs és ügyviteli tevékenységek
A Hivatal egyik legfontosabb feladata a képviselő-testület, a bizottságok és a képviselők munkájával kapcsolatos feladatok elvégzése, eredményes tevékenységük elősegítése.

A képviselő-testület 2018. évi munkatervét a beérkezett javaslatok figyelembevételével összeállítottuk. 

A munkatervbe beütemezett napirendi pontokat a képviselő-testület megtárgyalta, illetve ahhoz - a rendkívüli ülések miatt - még jelentős számú napirend kapcsolódott. 

A kötelezően tartandó közmeghallgatást az önkormányzat a lakosság számára a Rendőrkapitányság tájékoztatójához, a 2018. évi költségvetési koncepcióhoz, a lakossági környezet állapotáról szóló tájékoztatóhoz kapcsolódóan szerveztük 2018. decemberében. 
2018. évben összesen 33 alkalommal volt testületi ülés. Ebből rendkívüli ülés 24, egy közmeghallgatással egybekötött. A testületi ülésekhez 5 alkalommal zárt ülés is kapcsolódott. 

Bizottsági ülések: A Pénzügyi-, Településfejlesztési és Ügyrendi Bizottság 24 ülést tartott, a Humán Ügyek Bizottsága 10 alkalommal ülésezett.
Az előkészítés során összességében biztosítottuk, hogy a bizottsági, majd a képviselő-testületi döntést megelőzően az előterjesztések, kiegészítő információk az érintettekhez időben eljussanak. Előfordult azonban, - legtöbbször objektív körülmények miatt - hogy előterjesztéseket az ülés előtt osztottunk ki, ami nehezítette az érdemi munkát.
A képviselő-testület 2018. évben 24 rendeletet alkotott, illetve módosított, a hozott határozatok száma 161.
Az Ifjúsági és Sportbizottság 1 alkalommal ülésezett, hozott határozatok száma 9.
A testületi működés dokumentumait elkészítettük, és törvényességi ellenőrzésre megküldtük a Veszprém Megyei Kormányhivatalba. A megalkotott önkormányzati rendeleteket 2013. július 1-jét követően a Nemzeti Jogszabálytár internetes felületén (www.njt.hu) is meg kell jeleníteni. (2014. évtől a bizottsági és képviselő-testületi jegyzőkönyveket, előterjesztéseket, egyéb megkereséseket is ezen a rendszeren keresztül kell megküldeni a Veszprém Megyei Kormányhivatal részére.) 

Törvényességi észrevétel az ellenőrzést végző kormányhivatal részéről a tárgyidőszakban egy alkalommal érkezett.

A jegyzőkönyvek elkészítésén túl határozati kivonatok készítése és továbbítása a felelősök részére, nyilvántartások folyamatos vezetése és a rendeletek kihirdetése, a jogalkalmazók részére való megküldése is a feladatunk.  

Folyamatosan figyelemmel kísértük a testületi döntések végrehajtását. 

Az átruházott hatáskörben hozott döntésekről szóló tájékoztatókat, és az interpellációkra, bejelentésekre adott válaszokat elkészítettük. A polgármesterre átruházott hatáskörökben hozott döntéseket folyamatosan megküldtük a törvényességi ellenőrzést végző Veszprém Megyei Kormányhivatalhoz.

A képviselői munka ügyviteli technikai segítése a Hivatal részéről folyamatos. Az önkormányzati tisztségviselők munkájához kapcsolódó szervezési, ügyviteli, tevékenységet folyamatosan biztosítottuk.

Folyamatosan közreműködünk a Herendi Német Nemzetiségi Önkormányzat törvényes testületi működésének biztosításában, ügyeinek intézésében, irataikat kezeltük, testületi anyagaikat törvényességi ellenőrzésre továbbítottuk a Veszprém Megyei Kormányhivatalhoz.

b) A hivatal ügyirat-kezelési munkájának ellátása. 

Az érkező iratok iktatása, az irattározás, a postázás a hivatali munka alapja, ennek folyamatos biztosítása elengedhetetlen. Ehhez kapcsolódik az ügyfélszolgálati, tájékoztatási feladatok biztosítása az ügyfelek számára. 
A Központi Iktatóban, 2018-ban 1921 ügyirat került főszámon iktatásra, alszámra 6524 iratot iktattunk. Az összes ügyiratforgalom legnagyobb részét a pénzügyek, ezen belül az adóügyek (38 %) jelentik, de jelentős az önkormányzati igazgatási ügyek száma is.

Államigazgatási hatósági ügyekben hozott elsőfokú döntések száma 971 volt, fellebbezés nem érkezett. 

Önkormányzati hatósági ügyekben hozott elsőfokú döntések száma 190 volt, fellebbezés nem érkezett. 
c) A hivatal tevékenysége egyes szakigazgatási feladatonként
Szociális igazgatás 

Önkormányzati hatósági ügyekben a szociális és gyermekvédelmi törvény rendelkezései értelmében a hatásköröket a Képviselő-testület gyakorolja.

A Képviselő testület hatáskörét a Humán Ügyek Bizottságára és a Polgármesterre ruházta át.
A Humán Ügyek Bizottsága 2018. évben 10 alkalommal ülésezett, a hozott döntések száma: 103.

A Bizottság rendkívüli települési támogatás megállapításáról 45 esetben döntött.

A Polgármester rendkívüli települési támogatás megállapításáról 6 esetben döntött.

A Bizottság temetési támogatás megállapításáról 1 alkalommal döntött.

A Bizottság gyermekétkeztetési kedvezményt 4 gyermek részére 50%-os mértékben állapított meg. 
A Bizottság beiskolázási segélyt 2018. évben nem  állapított meg. 

A Bizottság 19 szülő részére állapított meg születési támogatást. 
A Bizottság szociális célú tűzifa támogatást 13 fő részére állapított meg. 

A Polgármester lakásfenntartási támogatás megállapításáról 16 esetben, megszüntetéséről 1 esetben és a kérelem elutasításáról 1 esetben rendelkezett.

A Polgármester gyógyszertámogatás megállapításáról 5 esetben döntött.
A Polgármester köztemetés elrendeléséről 2018. évben nem hozott határozott.
Jegyzői hatáskörben maradt a rendszeres gyermekvédelmi kedvezményre való jogosultság megállapítása, illetve külön határozatban a hátrányos és halmozottan hátrányos helyzet megállapítása.

Rendszeres gyermekvédelmi kedvezményre való jogosultságot 7 gyermek részére állapítottunk meg. Év közben 3 gyermek esetében szüntettük meg a jogosultságot. A rendszeres gyermekvédelmi kedvezményben részesülő gyermekek közül 1 gyermek esetében a hátrányos helyzetet állapítottuk meg.
Jegyzői hatáskörbe tartozó egyéb szociális és gyámügyi államigazgatási feladatok
Szociálisan rászoruló személyek, védendő fogyasztók nyilvántartásába történő felvételéhez 7 esetben állítottunk ki igazolást.

Társhatóság és Járásbíróság megkeresésére 4 esetben készítettünk környezettanulmányt.
· Anyakönyvi-igazgatási és Népesség-nyilvántartási feladatok, általános igazgatás
20 házasságkötést és 11 halálesetet anyakönyveztünk. 62 anyakönyvi kivonatot adtunk ki, 8 válást regisztráltunk, 7 esetben történt családi jogállás rendezése és 12 házassági névmódosítási ügyben jártunk el. A 2014. július 1-jén bevezetett elektronikus anyakönyvbe 71 bejegyzést tettünk. 3 esetben jártunk el külföldön történt anyakönyvi esemény hazai anyakönyvezése tárgyában.

34 hagyatéki jegyzőkönyvet és 30 leltárt vettünk fel és továbbítottunk a szükséges mellékletekkel együtt az illetékes közjegyzőnek. 

Tárgyévben 3 birtokvitás ügyben, illetve 4 állattartással kapcsolatos ügyben jártunk el, illetőleg tettük meg a szükséges intézkedéseket. 

· A kereskedelmi igazgatás

A kereskedelmi igazgatás területén 2018. évben működési engedély kiadására egy esetben került sor.   Ebben az évben üzleten kívül folytatott tevékenység bejelentésére egy esetben került sor. Bejelentés köteles tevékenységre 1 kiadás, 3 módosítás történt. Üzlet nyitva tartásának változás bejelentése 3 esetben volt. Szálláshely nyitás egy esetben történt. Megállapítható, hogy a kereskedelemben tapasztalható stabil jogszabályi környezet, valamint a már korábban kialakult vásárlói igények és vásárlási szokások miatt és a különböző kereskedelmi területek lefedettsége folytán kialakult egy kisvárosra jellemző kereskedelmi struktúra. Emiatt, csak minimális változások tapasztalhatók Herend kereskedelmi-vendéglátási ellátásában. Továbbra is hiányzik a kisváros központjában egy olyan étterem, amely hétvégén is a lakosság és az ide érkező látogatók-turisták rendelkezésére állna. Ezt az igényt jelenleg csak az Appicius Éttermen és az Anna Étterem próbálja kielégíteni, de még így is sokan Bándra járnak át. A településen több étel-kiszállítással foglalkozó vállalkozás is működik, a vendéglátás ezen formája kielégítő.

Játékterem üzemeltetési hozzájárulást nem állítottunk ki. Telepengedély nyilvántartásba vételére (bejelentés köteles tevékenység) 2 esetben került sor.
Folyamatos feladatot jelent az önkormányzat nevelési, művelődési intézményeivel kapcsolatos döntéseinek előkészítése, azok végrehajtása, közreműködés az intézmények törvényességi felügyeletében.

A nemzeti köznevelésről szóló 2011. évi CXC. törvény alapján az óvodák fenntartói továbbra is az önkormányzatok maradtak.
· Állategészségüggyel, mezőgazdasági igazgatással kapcsolatos ügyek
Továbbra is közreműködtünk az eboltás előkészítésében, megszervezésében, és lebonyolításában, a jogszabálynak megfelelő nyilvántartást naprakészen vezettük. 

Gyepmester által befogott ebek száma tárgyévben 1 volt.

Az állat befogása és elszállítása lakossági bejelentés alapján történt.

Amennyiben a kóborló eb tulajdonosa ismertté vált, úgy a tulajdonos szóbeli vagy írásbeli felszólítást kapott. 2018-ban egy esetben került erre sor. 
Vezettük a méhészek nyilvántartását, vándoroltatását és értesítettük a méhészeket az illetékességi területünkön történő vegyszeres gyomirtásról.

Tárgyévben nem került sor vadkárokozás miatt vadkár eljárás lefolytatására. 

· A termőföldek elidegenítésével és haszonbérbe adásával kapcsolatos jegyzői feladatok 
Kilenc darab termőföld adás-vételi szerződés, nyolc darab adásvétellel kapcsolatos kamarai állásfoglalás és két darab haszonbérbe adásával kapcsolatos hirdetmény kifüggesztésére került sor. 
d) További feladatok:

· beruházások előkészítésében való közreműködés;

· pályázatok előkészítésében való részvétel;

· közút-igazgatási feladatok;

· környezetvédelmi, természetvédelmi, vízügyi és hulladékgazdálkodási feladatok;

· rendezési tervekkel kapcsolatos egyeztetés;

· szakhatósági közreműködések;

· lakosság tájékoztatása;

· közműszolgáltatókkal való egyeztetés;

· közterületbontások engedélyezése;

Egyéb szervezési feladatok:

· Megszerveztük a három napos tüdőszűrő vizsgálatot. 

· Kommunális és városüzemeltetési feladatok
A kommunális és városüzemeltetési feladatokat a Herendi Városüzemeltetési és Közszolgáltató Intézmény látja el. A közfoglalkoztatotti létszám a VÜKI-nél 2018. évre vetítve havi 6 fő.
Pályázatok, projektek (benyújtás, lebonyolítás, elszámolás)  
A Hivatal ellátja az önkormányzati – EU-s pályázatok, egyéb nem EU-s támogatást jelentő felhalmozási célú pályázatok (központosított támogatás, vis maior támogatás, egyéb pályázatok) – előkészítését, és azok lebonyolításának, valamint zárásának pénzügyi-számviteli feladatait.
Nyertes pályázatok: 
- TOP-4.2.1-15-VE1- Szociális alapszolgáltatások infrastruktúrájának bővítése, fejlesztése
Kedvezményezett: Herend Környéki Önkormányzatok Család és Gyermekjóléti Szolgálatot Fenntartó Társulása 

A pályázat elszámolásra került. Utóellenőrzés keretében a MÁK megállapította, hogy a pályázattal kapcsolatos eljárások, dokumentumok rendben vannak a záróelszámolást elfogadta. 
- TOP-3.1.1-15-VE1 - Fenntartható települési közlekedésfejlesztés
Kedvezményezett: Herend Város Önkormányzata

A pályázat keretében a Herend-Rákóczi utca felújítása és a Petőfi utcától Herend, Majolikagyárig a mezőgazdasági vegyes használatú út építésére vonatkozó engedélyes terv elkészült, a közbeszerzési eljárás lefolytatódott. A kivitelezési munkák 2018. őszén megkezdődtek.  
- TOP-5.2.1-15-VE1 - A társadalmi együttműködés erősítését szolgáló helyi szintű komplex programok
Kedvezményezett: Herend Város Önkormányzata

A projekt megvalósítása 2018. február 1. napjától 2021. január 31. napjáig tart. A „Soft” programok megvalósítása folyamatosan zajlik. A féléves beszámolók és kifizetési igénylések benyújtásra kerültek. 
- TOP-2.1.2-15-VE1 - Zöld város kialakítása
Kedvezményezett: Herend Város Önkormányzata

A magasépítési és mélyépítési tervek elkészítése és engedélyeztetése megkezdődött, a beszerzési eljárások lefolytatásra kerültek. 
- VP-6.7.2.1-7.4.1.2-16 "Utak karbantartásához szükséges erő- és munkagépek beszerzése" 
Kedvezményezett: Herend Város Önkormányzata

Az erőgépek beszerzésére vonatkozó beszerzési eljárás lefolytatásra került. 
- Kubinyi Ágoston Program- muzeális intézmények szakmai támogatása
Kedvezményezett: Herend Város Önkormányzata

Végfelhasználó: Porcelánművészeti Múzeum

A szakmai programok kidolgozása, felülvizsgálata megkezdődött.
- TOP-4.3.1-15 Leromlott városi területek rehabilitációja
Kedvezményezett: Herend Város Önkormányzata

· Pénzügyi- számviteli-költségvetési feladatok
Az operatív gazdálkodás mellett feladataink jelentős részét az éves költségvetés finanszírozhatóságának figyelemmel kísérése és a végrehajtásának módosításai jelentették.

· 2018. évben a következő testületi döntéseket készítettük elő:
· 2018. évi költségvetési rendelet a 2018. februári Képviselő-testületi ülésre,

· a Herendi Német Nemzetiségi Önkormányzat 2018. évi költségvetésének előterjesztése a Német Nemzetiségi Önkormányzat ülésére, 

· a Herend Környéki Önkormányzatok Család és Gyermekjóléti Szolgálat 2018. évi költségvetésének előterjesztése a társulásban résztvevő önkormányzatok társulási tanácsának ülésére,
· 2017. évi költségvetési rendelet végrehajtása a 2018. áprilisi Képviselő-testületi ülésre,

· a Herendi Német Nemzetiségi Önkormányzat 2017. évi költségvetés végrehajtásának előterjesztése a Nemzetiségi Önkormányzat képviselő-testületi ülésére, 

· a Herend Környéki Önkormányzatok Család és Gyermekjóléti Szolgálat 2017. évi költségvetése végrehajtásának előterjesztése a társulási tanács ülésére, 
· 2018. évi állami támogatásokról szóló tájékoztató előterjesztése folyamatosan Képviselő-testületi ülésekre,

· Beszámolási és tájékoztatási kötelezettségek egyéb szervek részére
A 2017. évi zárszámadást 2018. május végéig és a 2018. évi költségvetés számszaki adatait a Nemzetgazdasági Minisztérium által kiadott űrlap garnitúrákon és elektronikusan is továbbítottuk a Magyar Államkincstár Veszprém Megyei Igazgatósága részére.
A jogszabályi előírásoknak megfelelően készítjük havonta a pénzforgalmi információt és a negyedévente a mérlegjelentést a Polgármesteri Hivatal és az önállóan működő intézmények gazdálkodási adatairól önkormányzati szintre összesítve a Magyar Államkincstár részére.

A Herendi Városüzemeltetési és Közszolgáltató Intézmény és az Önkormányzat ÁFA bevallását havonta, a Herendi Polgármesteri Hivatal ÁFA bevallását negyedévente, a Herendi Hétszínvilág Óvoda és Bölcsőde ÁFA bevallását évente, valamint a Polgármesteri Hivatal és a Herend Környéki Önkormányzatok Család és Gyermekjóléti Szolgálatát Fenntartó Társulás cégautó adó bevallását negyedévente készítjük el.

A feladatalapú állami támogatások mutatószámait negyedévente egyeztettük az intézményvezetőkkel és a Magyar Államkincstárral, szükség esetén lemondást, vagy pót igényt alkalmaztunk.
· Folyamatosan teljesített pénzügyi feladatok
A költségvetés finanszírozhatóságához a likviditási tervet havonta aktualizáltuk. Külön finanszírozási terv készült a napi pénzügyi folyamatok állandó ellenőrzéséhez, amely naprakészen tartalmazta a bevételek alakulását, a beérkező számlák határidő szerinti besorolását, és a fizetési kötelezettségek előírását.

Rendszeres kapcsolatot tartottunk az intézmények vezetőivel. Megbeszélést tartottunk a költségvetés készítését, és a költségvetési rendelet módosítást megelőzően, valamint a tény adatok ismeretében az év folyamán folyamatosan. A Művelődési Ház, a Család és Gyermekjóléti Szolgálat, a Hétszínvilág Óvoda és Bölcsőde, a Városüzemeltetési és Közszolgáltató Intézmény gazdálkodási feladatait elláttuk.

Folyamatosan tartottuk a kapcsolatot a helyi Német Nemzetiségi Önkormányzattal. Elláttuk pénzügyi feladataikat, segítséget nyújtottunk előterjesztéseik, határozataik elkészítésében, és a jogszabályoknak megfelelően elkészítettük költségvetésüket és pénzügyi beszámolóikat.

A Herendi Német Nemzetiségi Nyelvoktató Általános Iskola közétkeztetést szolgáló konyhájának, a Rozmaring Intézményi Étteremnek az üzemeltetését a Herendi Városüzemeltetés és Közszolgáltató Intézmény keretein belül biztosítjuk.

Együttműködtünk a belső ellenőrrel, biztosítottuk részére az ellenőrzéshez szükséges folyamatos adatszolgáltatást, kimutatásokat. Együttműködtünk más szervekkel (NAV, KSH, OEP, Kormányhivatal, Magyar Államkincstár, Nyugdíj-folyósítási Igazgatóság, Kormányhivatal munkaügyi kirendeltségével, valamint a bankszámlát vezető pénzintézettel.). 

Havonta gondoskodtunk felhasználási kötöttséggel kapott állami támogatások (köz- foglalkoztatás) elszámolásáról és igényléséről.

Az intézmények és a Polgármesteri Hivatal irodaszer, takarítószer igényét folyamatosan felmértük, és biztosítottuk a hiányzó készletek pótlását.

A képviselő testület pénzügyi vonatkozású ülésein részt vettünk, a közmeghallgatáson megjelentünk. Az önkormányzat rendezvényeinek előkészítésében segítséget nyújtottunk.

A kiszámlázott szolgáltatásokról, bérleti díjakról, önkormányzati lakásértékesítésről, telekértékesítésről, közterületdíjakról, kölcsönökről, áram és gázdíjakról és az ebédszállítási díjakról folyamatosan analitikát vezettünk, a hátralékosok felszólítása a kint lévőségekre vonatkozóan folyamatosan megtörtént. 
Az önkormányzat és intézmények önálló bankszámlákkal és önálló pénztárral rendelkeznek. Főkönyvi könyvelésüket és minden pénzügyi feladatainak lebonyolítását egymástól elkülönítetten kell végezzük az Önkormányzati ASP információs rendszeren belül a KASZPER programmal.

 A tárgyi eszközök analitikus nyilvántartását, valamint a főkönyvi könyvelés felé történő feladásának előkészítését az ASP információs rendszeren belül a KATI tárgyi eszköz kezelő program használatával végezzük.

35 bankszámlához és 9 db pénztárhoz kapcsolódóan végeztük el az analitikus nyilvántartást, a főkönyvi számlakijelölést és könyvelést.

Ellenőrizzük a szállítók által megküldött folyószámla-egyeztető kimutatásokat.

A beérkező számlákat egyeztettük a kötelezettségvállalásokkal.

A gazdasági eseményekhez kapcsolódó bizonylatokat érvényesítés után utalványozásra és ellenjegyzésre továbbítottuk.

Havonta feldolgozásra került a MÁK által küldött bérterhelés, az Önkormányzat és az önállóan működő intézmények bérköltség elszámolása. Bérek analitikus nyilvántartását havi bontásban, intézményekre vonatkozóan vezettük.

Az elmúlt évben 684 db szerződés, illetve kötelezettségvállalás készült, és 317 db iktatott pénzügyi ügyiratunk volt.

Kimutatás a bankszámlához és házipénztárhoz kapcsolódó tevékenységről

Az óvoda, a művelődési ház a havonta kiadott ellátmányból biztosította a kisebb összegű kiadásait, és annak az elszámolása is a hivatalban történik.
	Adatbázis neve
	Beérkező számlák
	Kibocsátott számlák
	Bankszámla kivonatok száma
	Bevételi pénztárbizonylatok száma
	Kiadási pénztár-bizonyla-tok száma

	
	db
	db
	db
	db
	db

	Herend Város Önkormányzata
	875
	734
	884
	122
	324

	Herendi Polgármesteri Hivatal
	290
	56
	119
	24
	128

	Herendi Hétszínvilág Óvoda és Bölcsőde
	293
	200
	100
	34
	146

	Művelődési Ház és Könyvtár
	206
	59
	92
	103
	150

	Herendi Városüzemeltetési Közszolgáltató Intézmény
	794
	2541
	153
	157
	197

	Herend Környéki Önkormányzatok Család és Gyermekjóléti Szolgálatot Fenntartó Társulása
	2
	0
	53
	1
	1

	Herend Környéki Önkormányzatok Család és Gyermekjóléti Szolgálata
	225
	0
	98
	17
	98

	Herendi Német Nemzetiségi Önkormányzat
	71
	0
	48
	10
	38

	Összesen
	2756
	3590
	1547
	468
	1082
	


Az egyéb kifizetések mellett rendszeresen havonta 5-éig fizetjük ki az arra jogosultaknak a települési támogatásokat, a közfoglalkoztatottak munkabérét, valamint munkába járás költségtérítését. 

· Vagyonkezelési feladatok

Részt vettünk az önkormányzati ingatlanok zavartalan működtetésének biztosításában, a beruházási feladatok előkészítésében és lebonyolításában, beruházási analitikát vezettünk beruházásonként, felújításonként, ágazatonként. Negyedévente beruházási statisztikai jelentéseket készítettünk, az előző évről, pedig éves gazdaságstatisztikai és beruházás statisztikai jelentés készült.
Az önkormányzati vagyonnyilvántartások vezetése az ASP információs rendszeren belül Ingatlan vagyon kataszter, röviden IVK programmal történik.
· Munkaügyi feladatok
Az elmúlt évben átlagosan 19 fő köztisztviselő, 117 fő - közalkalmazott és egyéb bérrendszer szerint - foglalkoztatott dolgozó személyi adatának nyilvántartását és illetményének számfejtését végeztük el. Ebből 8 fő közfoglalkoztatott, 9 fő nyári diákmunkás. 

 A köztisztviselők, közalkalmazottak és Mt. hatálya alá tartozó munkavállalók esetében elvégeztük az átsorolást a minimálbér és a garantált bérminimum változása miatt, valamint a soron következő kötelező előre lépéshez kapcsolódó jogviszony módosításokat az érintett dolgozókra vonatkozóan (Mt. hatálya alá tartozók, nyári diákmunka keretében foglalkoztatottak, EF, megbízási díjasok stb.) Helyben történt számfejtés (egyéb juttatás, cafetéria, munkába járás, egyéb költségtérítés stb.): 1763 db (KIRA program bevezetésével megnövekedett az intézményi oldalon rögzítendő adatok köre, pld.: egyéb juttatások, mozgóbérek, keresőképtelenségek, illetmény előlegek, fizetés nélküli szabadságok, stb.)

Az önkormányzati és intézményi dolgozók cafeteria juttatási keretének felhasználási igényeit felmértük. Széchenyi Pihenőkártya és Erzsébet-kártya igénylést készítettünk a cafetéria nyilatkozatok alapján. Havi rendszerességgel elvégeztük a kártyák feltöltését.  A cafetéria keretében nyújtott lakáscélú támogatás adómentességének vizsgálatával kapcsolatos feladatokat elláttuk. A cafetéria juttatással kapcsolatos rögzítési, nyilvántartási és elszámolási feladatok ellátása során az OTP Pénztárszolgáltató SZÉP-kártya és ADLAK számítógépes rendszerét, az Erzsébet Utalványforgalmazó Zrt. kártyaigénylő-feltöltő rendszerét, valamint a Magyar Államkincstár KIRA számfejtő programját rendszeresen használtuk.

Folyamatosan vezetjük az Önkormányzatnál és intézményeinél dolgozók munkaidő és távollét nyilvántartását, (jelenléti ív, távollét nyilvántartás, szabadságos tömb), elkészítettük a szabadságolási tervet. 

A köztisztviselők kötelező képzéséhez kapcsolódó adminisztratív feladatainak ellátása keretében közreműködünk a évenkénti képzési tervek összeállításában és a képzési normatíva meghatározásának alapjául szolgáló létszámkimutatás elkészítésében. A köztisztviselők pontrendszerű továbbképzésben való részvételét igazoló tanúsítványokról folyamatosan nyilvántartást vezetünk.

Megszerveztük a munkavégzés megkezdése előtti és az időszakos munkaköri alkalmassági vizsgálatokat mind a hivatalban, mind pedig az intézményeknél. 

Megtörtént az utazási kedvezményre jogosító igazolványok kiadása a jogosult dolgozók részére. Közreműködtünk a személyi jövedelemadó bevallások elkészítéséhez szükséges M30-as igazolások dolgozóknak történő átadásában, valamint a bérkompenzációs nyilatkozatok és egyéb SZJA- kedvezmények igénybevételéhez szükséges nyilatkozatok kitöltésében és összegyűjtésében, valamint Magyar Államkincstár Illetmény számfejtési Irodájához történő továbbításában. A jogszabályok által előírt statisztikákat elkészítettük és az ELEKTRA rendszer használatával rögzítettük.

Nyári diákmunka támogatására kötöttünk hatósági szerződést; 9 fő 16-25 év közötti nappali tagozaton tanulmányokat folyató diák alkalmazására 2018. július 1-től 2018. augusztus 31-ig terjedő időszakra, havi elszámolási kötelezettség mellett. Elláttuk a szerződéskötéssel, közvetítő lapok leigazolásával, foglalkozás-egészségügyi vizsgálattal, és a munkaszerződésekkel, valamint munkaviszony megszüntetőkkel kapcsolatos adminisztrációs teendőket. E tevékenység során kapcsolatot tartottunk a VM Kormányhivatal Veszprémi Járási Hivatala Foglalkoztatási Osztályával, a Magyar Államkincstár Illetményszámfejtő Irodájával, a foglalkozás-egészségügyi vizsgálatot végző szakorvossal, valamint a munkavállalókkal, illetve a nem nagykorú diákok szüleivel (hozzájáruló nyilatkozat aláírása végett)

Az év folyamán megüresedett álláshelyek betöltése érdekében közreműködünk az álláspályázatok elkészítésében, szükség szerint a Képviselő-testületi előterjesztések előkészítésében, valamint a KÖZIGÁLLÁS portálon történő rögzítésében.  Figyelemmel kísérjük, nyilvántartásba vesszük a beérkező pályázatokat, részt veszünk a pályázati eljárások lebonyolításában.

Közreműködtünk az Önkormányzat és intézményei állományába tartozó dolgozók tekintetében a CSED, GYED igénylésében, a nyugdíjba vonuló dolgozók ügyeinek intézésében. Elvégeztük az arra jogosult dolgozók részére a jubileumi jutalom számfejtését és kifizetését.
A munkaügyi ügyiratok száma 2018. évben 557 db volt, ebből kinevezés, kinevezés módosítás, átsorolás 99 db, munkaszerződés és hosszabbítás (közfoglalkoztatási szerződés) 26 db, köztisztviselői, közalkalmazotti és munkaviszony (közfoglalkoztatási jogviszony) megszüntetés, felmentés 38 db, illetmény előleg 15 db és egyéb munkaügyi irat 350 db volt. (jubileumi jutalom, jutalom megállapítás, - kísérőjegyzék, adatjavítás, módosítás, rendkívüli szabadság igénylés, fizetés nélküli szabadság, CSED-GYED igénylés, álláspályázat, tanulmányi szerződés, kereset-kiegészítés megállapítása, ellenőrzési jegyzőkönyvek, beszámolók, elszámolások, adatszolgáltatások, stb). Jövedelem- és jogviszony igazolást 293 esetben adtunk ki. 

A munkaügyi iratok iktatás 2018. január 1-től az ASP Irat szakrendszerében történik elektronikusan. E feladat komoly adminisztrációs többletmunkával igényel. A felhasználói szintű továbbképzésen részt vettünk, a napi szintű használathoz szükséges informatikai háttér biztosított.
Külső munkavállalókkal kötött megbízási szerződések száma 52 db volt. (nyári napközis tábor, takarítás-helyettesítése, házasságkötésnél közreműködés, fűtés-felügyelet, ASP migrációs feladatok, bányatelep családsegítő feladatok stb.)  A megbízási szerződések elkészítése és a díjazás számfejtése helyben történt. 

Közreműködtünk 2018. évi országgyűlési képviselő választás előkészítésében. Elkészítettük a Szavazatszámláló bizottsági tagok, valamint a jegyzőkönyvvezetők megbízási szerződését.

A tiszteletdíjak, illetve megbízási díjak számfejtését elvégeztük. (15 fő SZSZB-tag és 4 fő jegyzőkönyvvezető)
 Az Önkormányzat által szervezett nyári napközis táborban gyermekfelügyelőként tevékenykedő személyektől a szükséges iratokat (személyes okmányok, bizonyítványok, bankszámla számok) beszereztük, a NAV-hoz a 17T1041. Bejelentést megtettük. Közreműködtünk a megbízási szerződések elkészítésében. A megbízási díjak számfejtése helyben történt 7 fő részére többszöri (heti, ill. kétheti) teljesítés-igazolás alapján. 

A Magyar Államkincstár illetményszámfejtő irodájához havonta, ütemezés szerint az Államkincstár által meghatározott időpontig elkészítettük a KIRA bérszámfejtési rendszeren keresztül rögzítettük a helyi számfejtéssel készült személyi kifizetéseket (, költségtérítések, megbízási díjak, túlmunka elszámolás, egyéb eseti jellegű személyi kifizetés, EF munkadíja, pályázatokhoz kapcsolódó megbízási díjak) és az alkalmazottak személyi adatait, munkaviszonyát érintő változásokat, havi távolléteket, illetmény előleget, fizetés nélküli szabadságot, keresőképtelenséget, cafetéria keretében nyújtott béren kívüli juttatásokat stb.

A Magyar Államkincstártól „e-adaton” elektronikusan érkező bérjegyzékeket havi rendszerességgel kinyomtattuk, ellenőriztük és átvételi elismervénnyel a dolgozóknak kiadtuk.

Közreműködtünk az önkormányzati képviselők, köztisztviselők és a vagyonnyilatkozat-tételre kötelezett dolgozók (pld.: intézményvezetők) vagyonnyilatkozat-tételei kötelezettségének teljesítésében. (nyomtatványok összeállítása, átadása, átvétele)

	Közfoglalkoztatás létszámadatai

	

	 
	 
	 
	 
	 
	 
	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 
	 
	 
	 
	 
	 
	 

	Sorsz.
	Szerződés időtartama
	jan.
	febr.
	márc.
	ápr.
	máj.
	jún.
	júl.
	aug.
	szept.
	okt.
	nov.
	dec.
	2018 év
	Megjegyzés

	1.
	2017.03.16-től 2018.02.28-ig
	8
	8
	 
	 
	 
	 
	 
	 
	 
	 
	 
	 
	16
	Áthúzódó 2017. évről

	2.
	2018.03.02-től  2018.06.30-ig
	 
	 
	6
	6
	6
	5
	5
	5
	5
	4
	4
	4
	50
	 

	3.
	2018.07.01-től 2019.02.28-ig
	 
	 
	 
	 
	 
	 
	5
	5
	5
	4
	4
	4
	27
	Áthúzódó 2019. évre

	 
	Összesen:
	0
	0
	6
	6
	6
	5
	5
	5
	5
	4
	4
	4
	93
	 

	 
	Mindösszesen:

	Átlaglétszám:  7,75  fő/hó
	(8 fő)
	
	
	
	
	
	
	
	
	
	
	


Folyamatosan alkalmaztunk munkavállalókat közfoglalkoztatás keretében 2018. évben is a Veszprémi Járási Hivatal Foglalkoztatási Osztályával kötött támogatási szerződések alapján. Az elmúlt évben fenti táblázat szerinti időtartamokra nyújtottunk be támogatási kérelmet annak érdekében, hogy az önkormányzat és intézményei feladat-ellátási tevékenységét közfoglalkoztatottak alkalmazásával segíteni tudjuk. Komoly adminisztrációs többletmunkát jelent a közfoglalkoztatás. A szerződéskötés feltétele a kérelem benyújtása, munkaerő-igény bejelentése, alkalmazni kívánt személyek nyilatkoztatása, számlavezető pénzintézetnél felhatalmazó levél záradékoltatása. A szerződéskötést követő feladat a munkavállalók részére foglalkozás-egészségügyi szakorvos által kiállított foglalkoztathatósági szakvélemény kérése, nyilvántartása, valamint alkalmazási iratainak elkészítése a KIRA-programban. A szerződések lejártakor személyenként megszüntető okiratokat, szabadság elszámolást kell készítenünk. Ez évtől a közfoglalkoztatási bértámogatás iránti kérelmet, valamint a havi elszámolásokat elektronikusan (KTK-rendszerben) kell elvégezni. Az elektronikus regisztrációt követően tudtuk rögzíteni a hozzáférést biztosító felhasználónevet és jelszót. Az elszámolásokat havi rendszerességgel elvégeztük.
A Veszprém Megyei Kormányhivatal 2018. évben ismét közszolgálati ellenőrzést tartott a Polgármesteri Hivatal köztisztviselői állománya tekintetében. Az ellenőrzéshez az általuk megadott szempontok alapján előkészítettük az anyagot (állománytáblák, szabályzatok, személyi anyagok, személyi illetményekre vonatkozó dokumentumok, tanulmányi szerződések,  stb.), melyet elektronikus úton továbbítottunk. Helyszíni ellenőzrésre nem került sor.  

Az ellenőrzésről készült jegyzőkönyv szerint jogszabálysértő hibát nem tártak fel, ezért utóellenőrzésre nem volt szükség.
· Adóügyi feladatok
Az önkormányzati adóztatással kapcsolatos feladatok lebonyolítása 2017. évtől internet alapú szakrendszeren keresztül lesz végezve. A fejlesztők szerint a rendszer felhasználóbarát, jól átlátható és kihasználja a modern kor számítástechnikai lehetőségeit. 

A rendszer használata során felmerülő hibák javítása, fejlesztése folyamatosan történik. 
Gépjárműadó: A tárgyév január 1-én fennálló adatállományokat és a havi állományokat a Közigazgatási és Elektronikus Közszolgáltatások Központi Hivatala által biztosított webcímen keresztül közvetlenül töltjük le. Ezek feldolgozása folyamatosan történik.

Az átadott, 2018. január l-én fennálló adatállományból 2018. évre 1633 gépjármű került beazonosításra. 

Az előző évben vásárolt, de 2018. évtől önkormányzatunknál adóköteles, valamint adómérték váltás miatt érintett gépjárművekre év elején 443 határozat lett kiadva. Az előírt gépjárműadó 25.214.961,-Ft.

Évközben gépjárműadó előírásáról vagy törléséről 304 határozatot adtunk ki. 

A települési önkormányzat által beszedett gépjárműadó 60 %-a a központi költségvetést illeti meg, és csak a 40 %-a marad a települési önkormányzatnál. 

A központi költségvetést megillető gépjárműadót (forintra pontosan) havonta, a tárgyhónapot követő hó 10. napjáig kell a kincstár által megjelölt számlára átutalva. Negyedévenként jelenteni kell a kincstár felé a gépjárműadó számlára beérkezett befizetést, a számláról történt utalásokat, számlakivonattal alátámasztva. 

2018. évben 15.482.614,-Ft lett átutalva a kincstári számlára, önkormányzatunknál 10.305.360,-Ft maradt.

A helyi iparűzési adó: Az iparűzési adó elszámolásához a bevallás nyomtatvány honlapunkról letölthető. 2018. évben 274 iparűzési adóbevallás, tovább 2018. évet érintően 93 változásbejelentés lett feldolgozva. 

A bevallások feldolgozása után az adózó abban az esetben lesz értesítve, ha bevallásában számítási hiba van, vagy az hiányosan lett kitöltve. 

A 2018. évben befizetett és az önkormányzatnál maradó iparűzési adó 165.906.000, -Ft volt. Az adó túlfizetése miatt 1.882.000,-Ft-ot visszafizettünk. Több adózó a túlfizetését beszámítja az adóévben még esedékes adófizetési kötelezettségre, akár áthúzódhat a következő évi fizetésre is.

Talajterhelési díjat azon ingatlantulajdonosnak kell fizetni, akik a műszakilag rendelkezésre álló közcsatornára nem kötnek rá, és szennyvízelhelyezést alkalmaznak. A közszolgáltató, Bakonykarszt Zrt. által megadott adatok alapján, a 2017 évben elhasznált víz mennyiség bevallására 2018. évben 4 adózó fizetett talajterhelési díjat, 91.620,-Ft összegben.

Magánszemély kommunális adóalanyok száma 1176 fő, a befizetett összeg 7.010.000,- Ft.

A nem fizető alanyok kiszűrése folyamatos.
A jövedéki adóról és jövedéki termékek forgalmazásának szabályairól szóló 2003. évi CXXVII törvényben a magánfőzésre vonatkozóan 2016. évtől változás történt. E szerint a magánfőzőnek az adófizetési kötelezettsége 2016. évtől az önkormányzati adóhatóság felé megszűnt. Amennyiben új desztilláló berendezést vásárol vagy a bejelentett adatokban változás történik, azt továbbra is 15 napon belül be kell jelentenie a lakóhelye szerinti önkormányzati adóhatósághoz, az önkormányzati adóhatóság a bevallásról értesíti az illetékes vámhatóságot. A magánfőzőnek párlat adójegyet kell beszereznie a vámhatóságtól. A tárgyévben legfeljebb 86 db adójegyet lehet beszerezni. A vámhatóság részéről 7 esetben jött értesítés a kiadott adójegyről.

A 2018. évben esedékessé váló fizetési kötelezettségek rendezéséhez az I. félévben, majd a II. félévben összesen 3755 egyenleg-értesítőt lett kiküldve.  

A beérkezett befizetésekről kommunális adóban 163 db, iparűzési adóban 146, gépjárműadóban 181, késedelmi pótléknál 39, bírság, idegen bevételek, illeték és jövedéki adóban 32 számlakivonat érkezett és került feldolgozásra

A tartozások rendezése miatt 230 felszólítás, 33 azonnali beszedési megbízás lett kiadva. 

A helyi adóbevallások felülvizsgálatára esetenként, szúrópróba szerüen kerül sor

Adóigazolás 12 esetben lett kiadva. Hagyatéki eljáráshoz, valamint végrehajtási eljárás keretében 60 herendi ingatlanról lett adó- és értékbizonyítvány kiállítva.
Ellenőrzési feladatok
Magyarország helyi önkormányzatairól szóló 2011. évi CLXXXIX. törvény 119.§ (4) bekezdése alapján: „A jegyző köteles gondoskodni - a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.”

Az önkormányzatnál és költségvetési szerveinél 2016. január 1-től a belső ellenőrzési feladatokat megbízási szerződéssel Starkné Rezeli Erzsébet belső ellenőr látta el.  
A belső ellenőrzés célja, hogy elősegítse a közpénzekkel történő hatékony, eredményes és szabályszerű gazdálkodást.

A Képviselő-testület a 2018. évi ellenőrzési tervet – a Mötv. 119. § (5) bekezdése alapján – a 154/2017.(XI.30.) számú határozatával jóváhagyta, majd a 2018. évi belső ellenőrzési tevékenységről szóló jelentést és a Polgármesteri Hivatal FEUVE rendszer működéséről szóló tájékoztatót a 63/2019. (V.7.) számú határozatával elfogadta.
A Herendi Polgármesteri Hivatal, mint költségvetési szerv 2018. évben rendkívül takarékos gazdálkodást folytatott, az államilag finanszírozott 15,6 fős köztisztviselői létszámhoz képest 13 fővel oldotta meg a feladatokat. 
Az önkormányzati igazgatási tevékenységre biztosított állami támogatás összege 2018. évben beszámítás előtt 71.448.000 ezer Ft (beszámítást követően 57.888.365 Ft) volt, ezzel szemben a kiadási előirányzat 82.683.817 Ft-tal teljesült. 
Kérem a Tisztelt Képviselő-testületet, hogy beszámolómat megtárgyalni és elfogadni szíveskedjék.
Határozati javaslat
Herend Város Önkormányzat Képviselő – testülete a Herendi Polgármesteri Hivatal 2018. évi tevékenységéről szóló beszámolót elfogadja. 
Felelős: polgármester
Határidő: azonnal

Herend, 2019. november 19.

